Beskaafdheid | SkalkSkryf
Slegs in Suid Afrika »
November 9, 2009 deur Louwie
Rolf-Dieter Heuer, `n fisikus van Hamburg verbonde aan die nuwe hedron partikel versneller maak die opmerking: "If you stop doing basic research, you stop being civilised."
Nou wonder ek, waar staan ons in die Nuwe Verbeterde SA?
Posted in Louwie, Uncategorized | Tagged beskawing, Hedron versneller | 6 Kommentaar
op November 10, 2009 at 6:20 nm Joh
Wel, eers wonner ek of die hadron verneller beskou kan word as "basic research"? Aan die anner kant is dit miskien tog die mees basiese navorsing.
Ons staan op die randjie van 'n afgrond en kan aftuimel na 'n barbaarse vlak van bestaan soos net in Afrika voorgestaan en uitgeleef kan word.
Die eens wêreld-beroemde Onderstepoort veeartsenykundige navorsing fasiliteite en entstof vervaardiging organisasie is deesdae die voorwerp van bespotting nadat dit deur politici en werkers-unies afgetakel is. Die geboue verval en die weinige diens wat hulle nog probeer lewer is beroerd. Hulle vervaardig nie meer entstowwe nie want hulle het die nodige navorsing om met die res van die wêreld tred te hou al jare gelede gestaak en nou word alle entstowwe ingevoer.
In die selle trant het die eens skitterende WNNR verval tot die vlak dat 'n groot deel van hulle geboue en fasiliteite uitverhuur word as korf-fasiliteite vir twyfelagtige privaat ondernemings.
Die LNR (Landbou Navorsings Raad) het ook gesneuwel onner politieke en unie druk. Die enigste manier vir navorsers daar om voort te gaan met hulle werk is om self borge van buite te werf wat bereid is om projekte te finansier aangesien die staat nie meer geld vir landbou navorsing begroot nie. Die begroting maak net voorsiening vir vetkat salarisse en "performance" bonusse, maar feitlik niks vir navorsingsprojekte nie.
Die Oxford definieer "civilise" as: bring out of barbarism, enlighten, refine and educate.
SA beweeg in die teenoorgestelde rigting.
op November 11, 2009 at 7:30 vm demoerin
😆 Wat vir my nogal snaaks is, is hoe gereeld die woord unie in Joh se kommentaar verskyn… net nog 'n bewys van hoe aanhoudend ons land hou van kopstamp… Dit werk nerens in die wêreld nie, maar in Suid-Afrika sal ons dit MAAK werk, tot nadeel van die hele blerrie ekonomie.
op November 11, 2009 at 7:31 vm demoerin
… wonder ek sommer tegelyketyd – Wat is die teenoorgestelde van 'n Beskawing?
op November 11, 2009 at 9:22 nm Louwie
Joh, die hedron versneller is sekerlik nie basiese navorsing nie, eerder navorsing oor die mees basiese boustene van onse materiële werklikheid. Wat die ou bedoel is, as jy nie eers (in staat is daartoe of belangstel in) basiese navorsing nie, sal jy nooit by die hedron versneller uitkom nie en kan jy dus nie as beskaafd beskou word nie.
Demoerin ja, die rede waarom vakbonde, unies, noem dit wat jy wil, nie werk nie is omdat dieselfde tipe magsugtige, eersugtige, egotistiese bliksems wat jy in die politiek kry, aan die bestuur van vakbonde staan. En soos ons nou by Eskom sien, sal hulle eerder sien dat die land ten gronde gaan as om na die belang van die gepeupel wat hulle verondestel is om te verteenwwordig, om te sien.
Die teenoorgestelde van beskaafd? Normaalweg sommer bloot barbaars.
Maar beskaafd is `n relatiewe term. 2000 jaar gelde het die mens ook gedink hy was beskaafd, en hy was, in terme van nog `n duisend jaar terug in die geskiedenis. Teen die jaar 3010 gaan die mense weer dink hulle is beskaafd en so aan ad infinitum. So, miskien is die teenoorgestelde van beskaafd net maar minder beskaafd.
Wat sal die teenoorgestelde van barbaars dan wees?
Ek sou die Oxford definisie volgens Joh wou aanpas na: Educate, bring out of barbarism, refine, enlighten.
op November 12, 2009 at 10:17 vm demoerin
Yip, mens is seker maar net so beskaafd as wat jou persepsie jou laat glo.
op November 14, 2009 at 1:51 vm Nikita
Liewe aarde, wat gaan aan in my geliefde land? Ek was in 2007 daar en kan skaars glo wat ek op jou blog vanaand lees. Onderstepoort! Ek het nog vir my kind gespog-se sy kan daar haar vee-arts kursus gaan doen…ag nee! 😦 Nou sal dit maar die rooinekke se plek moet wees – ongelukkig. 'n Groot vriendin het daar gewerk …lw..het…jare terug en het ek altyd die wonderlike dinge deur haar gehoor. "Cry my beloved country"